CELEX: 32015R0629
Language: sl
Date: 2015-04-22 00:00:00
Title: Izvedbena uredba Komisije (EU) 2015/629 z dne 22. aprila 2015 o vpisu imena v register zaščitenih označb porekla in zaščitenih geografskih označb (Finocchiona (ZGO))

23.4.2015   
            
            
               SL
            
            
               Uradni list Evropske unije
            
            
               L 104/6
            
         IZVEDBENA UREDBA KOMISIJE (EU) 2015/629
   z dne 22. aprila 2015
   o vpisu imena v register zaščitenih označb porekla in zaščitenih geografskih označb (Finocchiona (ZGO))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti členov 15(1) in (52)(2) Uredbe,
   ob upoštevanju naslednjega:
   
               (1)
            
            
               V skladu s členom 50(2)(a) Uredbe (EU) št. 1151/2012 je bila vloga Italije za registracijo imena „Finocchiona“ objavljena v Uradnem listu Evropske unije
                   (2).
            
         
               (2)
            
            
               Ker Komisija ni prejela nobene izjave o ugovoru v skladu s členom 51 Uredbe (EU) št. 1151/2012, bi bilo treba ime „Finocchiona“ registrirati.
            
         
               (3)
            
            
               Italijanske oblasti so v dopisu vloge za registracijo imena z dne 27. junija 2013 Komisiji sporočile, da so podjetja Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso – Mantova), Levoni Spa (Castellucchio – Mantova), Cesare Fiorucci Spa (Pomezia-Roma), Renzini Spa (Umbertide – Perugia), Agricola Italiana Alimentare Spa (San Martino Buon Albergo – Verona), Salumificio Subalpino Spa (Diano d'Alba – Cuneo) in Italia Alimentari Spa prej Industria Bussetana Insaccati Suini Spa (Settecani di Castelvetro di Modena) s sedežem na njihovem ozemlju, zunaj zadevnega geografskega območja, zakonito tržile proizvod, prodajan pod imenom „Finocchiona“, pri čemer so nepretrgoma uporabljale to ime več kot pet let, in da je bilo to izpostavljeno tudi v okviru nacionalnega postopka ugovora. Navedena podjetja torej izpolnjujejo pogoje iz člena 15(1) Uredbe (EU) št. 1151/2012 za odobritev prehodnega obdobja, da po registraciji še naprej zakonito uporabljajo to prodajno ime.
            
         
               (4)
            
            
               Ker navedena podjetja izpolnjujejo pogoje iz člena 15(1) Uredbe (EU) št. 1151/2012, bi jim moralo biti odobreno petletno prehodno obdobje, v katerem bi lahko uporabljala ime „Finocchiona“.
            
         
               (5)
            
            
               Ukrepi iz te uredbe so v skladu z mnenjem Odbora za politiko kakovosti kmetijskih proizvodov –
            
         SPREJELA NASLEDNJO UREDBO:
   Člen 1
   Ime „Finocchiona“ (ZGO) se registrira.
   Ime iz prvega odstavka opredeljuje proizvod skupine 1.2 Mesni proizvodi (kuhani, soljeni, dimljeni itn.) iz Priloge XI k Izvedbeni uredbi Komisije (EU) št. 668/2014 (3).
   Člen 2
   Podjetja Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso – Mantova), Levoni Spa (Castellucchio – Mantova), Cesare Fiorucci Spa (Pomezia-Roma), Renzini Spa (Umbertide – Perugia), Agricola Italiana Alimentare Spa (San Martino Buon Albergo – Verona), Salumificio Subalpino Spa (Diano d'Alba – Cuneo) in Italia Alimentari Spa prej Industria Bussetana Insaccati Suini Spa (Settecani di Castelvetro di Modena) lahko še naprej uporabljajo ime „Finocchiona“ (ZGO) v petletnem prehodnem obdobju od začetka veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. aprila 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 14.12.2012, str. 1.
   
      (2)  UL C 155, 23.5.2014, str. 5.
   
      (3)  Izvedbena uredba Komisije (EU) št. 668/2014 z dne 13. junija 2014 o pravilih za uporabo Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil (UL L 179, 19.6.2014, str. 36).